《寻幽宿隐者居》
宋代·释文珦

先生巢许流，远志在箕颍。
由来天机深，遂使尘事屏。
云霾山径天，草没柴门静。
相逢冬日暮，共语寒夜永。
照暝然枯松，漱泉{左襫去衤右斗}暗井。
虎啸谷风生，猿啼霜月冷。
潺湲瀑泉声，寒乱高杉影。
藐焉豁尘襟，颇若异人境。
明朝还别君，寻幽过他岭。
他日拟重来。同采春山茗。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。